John Wyndham

John Wyndham (* 10. júl, 1903, Knowle, Spojené kráľovstvo  † 11. marec, 1969, Londýn, Spojené kráľovstvo) bol pseudonym, ktorý najčastejšie používal postapokalypticky orientovaný britský spisovateľ sci-fi John Wyndham Parkes Lucas Beynon Harris.

Úvod 
Svoje prvé práce podpisoval rôznymi kombináciami svojho mena ako John Benyon alebo Lucas Parkes. V jednom prípade, The Outward Urge, použil dve mená „John Wyndham“ a „Lucas Parkes“, predstierajúc dvoch spoluautorov.

Jeho kniha The Day of the Triffids položila základ žánru britskej vedeckej fantastiky zvanom „postkatastrofický (cosy catastrophe)“: žáner v ktorom všetci zahynú okrem skupinky ľudí, ktorí sa snažia z trosiek civilizácie zachrániť čo sa dá. To bola aj jeho najznámejšia kniha, ktorá zaviedla slovo „triffid“ do anglického jazyka..

Kniha The Midwich Cuckoos opisuje malú dedinu, ktorej obyvatelia upadnú na 24 hodín do bezvedomia a dedina je vytrhnutá z okolitého sveta. Všetky ženy v plodnom veku sú zrazu tehotné a porodia deti so zlatými očami a telepatickými schopnosťami. Bolo to aj sfilmované ako Village of the Damned (1960), so scenárom, ktorý doslova kopíruje knihu (čo je pre vedecko-fantastický film veľmi nezvyčajné. Film sa dočkal aj farebného prepracovania od Johna Carpentera, v hlavnej úlohe s Christopherom Reevesom 4o bola jedna z jeho posledných úloh než po autonehode ochrnul. Existuje aj niekoľko nahrávok pre rádiá od BBC, najaktuálnejšia z roku 2003. Wyndham začal práce aj na pokračovaní, Midwich Main, ktoré ale po niekoľkých kapitolách prerušil a nikdy nedokončil.

Román The Chrysalids, tiež známy ako Re-Birth, zobrazuje spoločnosť v Novej Zemi (Newfoundland), niekoľko storočí po atómovej vojne, ktorá je posadnutá odstránením každého geneticky poškodeného dieťaťa. Sleduje príbeh malej skupiny, ktorá používa svoje telepatické schopnosti, aby ostala utajená a ťažkosti pri jej odhalení. Kniha bola začiatkom 80-tych rokov uvedená ako rozhlasová hra na BBC Radio 4.

Životopis 
John Wyndham Parkes Lucas Beynon Harris sa narodil v obci Knowle neďaleko Birminghamu, Anglicko. Do svojich ôsmich rokov žil v Edgbastone. Vtedy sa jeho rodičia George Beynon Harris a Gertrude Parkes, rozdelili a on a jeho brat, spisovateľ Vivian Beynon Harris, nemali odvtedy stály domov.

Navštevoval niekoľko internátnych škôl, z ktorých najdlhšie pobudol v Bedales (1918-1921), ktorú opustil ako 18 ročný.

Nehľadiac na to, jeho brat Vivian hovoril: „Mal nádherné detstvo a tínedžerské roky.“

Po škole chvíľku študoval farmárčenie, potom zmenil názor na štúdium na Oxfordskej Universite a vyskúšal niekoľko zamestnaní. V roku 1925 si začal zarábať písaním. Počas 30-tych rokov napísal množstvo poviedok hlavne pre americké časopisy. Okrem vedecko-fantastických poviedok písal aj detektívne príbehy.

Medzi 1940 a 1943 rokom pracoval ako civilný zamestnanec pre britskú vládu, mal na starosti cenzúru. Potom narukoval do armády, kde sa ako Corporal Cipher Operator v Royal Signal Corps zúčastnil na vylodení v Normandii.

V roku 1963 sa oženil s Grace Wilsonovou. Spolu žili v Petersfielde, Hampshire, neďaleko od Bedalskej školy.

Dielo

Romány 
 (1935) The Secret People (doslova "Tajní ľudia")
 (1937) Stowaway to Mars (doslova "Čierny pasažier na Mars")
 (1951) The Day of the Triffids (v češtine "Den Trifidů") 
 (1953) The Kraken Wakes (v češtine "Vetřelci z hlubin")
 (1955) The Chrysalids tiež známy ako Re-Birth (v češtine "Kukly")
 (1957) The Midwich Cuckoos (v češtine "Midwichské kukačky")
 (1960) Trouble with Lichen (doslova "Ťažkosti s Lišajníkom")
 (1960) Chocky (spracovaný ako televízny seriál pre deti v 80tych rokoch)

Romány publikované po smrti 
 (1979) Web (doslova "Sieť")

Zbierky poviedok 
 (1954) Jizzle
 Jizzle (v češtine „Žizel“), ...
 (1956) The Seeds of Time (doslova "Semená času")
 (1959) The Outward Urge („John Wyndham“ a "Lucas Parkes")
 (1961) Consider Her Ways and Others (v češtine "Vzpomeňte si na mravence")

Zbierky poviedok publikované po smrti 
 (1973) Sleepers of Mars (1973) (doslova "Spiaci Marsu")
 (1973) The Best of John Wyndham (doslova "To najlepšie z Johna Wyndhama")
 (1973) Wanderers of Time (doslova "Tuláci času")
 (1979) Exiles on Asperus (doslova "Vyhnanci na Aspere")

Po česky 
 (1972,1977,1990) Den Trifidů
 (1992) Kukly
 (1992) Chocky
 (1994) Vetřelci z hlubin
 (1994) Midwichské kukačky
 Záludný vesmír Johna Wyndhama
 Světy na výměnu (World to Barter), Pýchavková hrozba (The Puff-ball Menace), Neviditelná stvůra (Invisible Monster), Meteorit (Meteor), Žizel (Jizzle), Rudé svinstvo (The Red Stuff), A zdi se zhroutily (And the Walls Came Tumbling Down), Pawleyho poučné projížďky (Pawley's Peepholes), Kolo (The Wheel), Síla přežít (Survival), Pitomá Marťanka (Dumb Martian), Podfuk (Confidence Trick) 

Veľa jeho poviedok vyšlo v českých alebo slovenských zbierkach: Vlak do pekla (1976, 1983, 1992), Pozemšťané a mimozemšťané (1981), Hledání budoucího času (1985), Stratený robot (1986), Navštivte planetu Zemi (1987)

Externé odkazy 
 The John Wyndham Archive  - Oficiálny archív Univerzity v Liverpoole
 článok o Johnovi Wyndhamovi v Guardian

Narodenia v 1903
Úmrtia v 1969
Britskí spisovatelia
Britskí spisovatelia science-fiction
Wyndham